CONVENIO DE COLABORACIÓN ENTRE A UNIVERSIDADE DE VIGO E XXXXXXXXXXXXXXXXXXX PARA A PROMOCIÓN DE ACTIVIDADES CULTURAIS OU DEPORTIVAS

Vigo, na data da última sinatura electrónica

**INTERVEÑEN**

Dunha parte, don Manuel Joaquín Reigosa Roger, Reitor Magnífico da Universidade de Vigo, nomeado segundo o Decreto da Comunidade Autónoma de Galicia 110/2022, do 9 de xuño, publicado no Diario Oficial de Galicia (DOG) nº 117, do 20 de xuño de 2022, de acordo coas competencias que lle outorga o artigo 50 da Lei orgánica 2/2023, do 22 de marzo, do Sistema Universitario, e o artigo 29 dos Estatutos da Universidade de Vigo, aprobados polo Decreto 13/2019, do 24 de xaneiro, e publicados no DOG nº 38, do 22 de febreiro do 2019. Con enderezo en Edificio Exeria, campus universitario, 36310 Vigo.

E doutra parte D./DNAxxxxxxxxxxxxxxxxxxxxx**, (cargo)** en representación da entidade **xxxxxxxxxxxxxxxxxxxx e con enderezo social na rúa de \_\_\_\_\_\_\_\_\_\_\_\_\_\_\_\_, núm. \_\_\_\_\_,de \_\_\_\_\_\_\_\_\_e** C.I.F xxxxxxxxxxxxxx.

Ambas as partes recoñécense entre si capacidade xurídica suficiente e poder bastante para obrigarse neste Convenio e, a tal efecto

**EXPOÑEN**

**PRIMEIRO**.- Que a Universidade de Vigo contempla nos seus Estatutos como unha das súas misións fundamentais “erixirse en promotora do fomento da cultura entre a comunidade universitaria e no conxunto da sociedade para a consecución dunha formación integral das persoas a través dun proceso de educación permanente”.

**SEGUNDO**.- Que dentro desta formación integral adquire cada vez mais relevancia o fomento de hábitos e estilos de vida favorecedores do coidado da saúde e o benestar. Para impulsar este obxectivo, a Universidade considera conveniente colaborar con outras entidades e así xerar sinerxías e maximizar as oportunidades existentes.

**TERCEIRO**.- Que a entidade XXXXXXXXXXX desenvolve unha importante función no fomento de hábitos saudables entre a poboación da contorna dos campus da Universidade de Vigo.

Por isto, ambas entidades acordan subscribir este convenio marco de colaboración, de acordo coas seguintes,

**CLÁUSULAS**

**PRIMEIRA.- Obxecto**

O obxecto do presente convenio é establecer as condicións das que disporá a comunidade universitaria en relación coa oferta xeral de servizos ou produtos da entidade xxxxxxxxxxxxxxxx así como as condicións que regulan o acceso e a publicidade dos mesmos.

**SEGUNDA.- Vixencia, prórroga e resolución do convenio**

Este convenio empezará a producir os seus efectos a partir da data de sinatura e terá unha duración de 4 anos.

Non obstante antes do remate do prazo previsto se as circunstancias o fan aconsellable, as partes por unanimidade poderán acordar a súa prorroga polo período estritamente necesario e sempre dentro do límite máximo de ata catro anos adicional establecido na Lei 40/2015, de 1 de outubro de réxime xurídico do sector público.

Serán causas de resolución:

* O transcurso do prazo de vixencia do convenio sen acordarse a prórroga do mesmo.
* O transcurso do prazo máximo de vixencia do mesmo incluído o período de prórroga establecido no mesmo.
* O acordo unánime das partes asinantes.
* O incumprimento das obrigas e compromisos asumidos por algunha das partes asinantes.
* Por decisión xudicial declaratoria da nulidade do convenio.
* Por calquera das causas contempladas na normativa da universidade sobre o contido do convenio.

**TERCEIRA.- Programa de vantaxes para a comunidade universitaria**

A entidade colaboradora remitirá a súa proposta asinada á Área de Benestar Saúde e Deporte da Universidade de Vigo e, no caso de cumprir cos requirimentos esixidos, recibirá o visto e prace da persoa que ostente as competencias en Extensión Universitaria, incorporándose como ANEXO I ao presente convenio.

As partes, de mutuo acordo, poderán incluír durante o desenvolvemento do convenio novos servizos e actividades así como suprimir os xa existentes. En todo caso, estas modificacións faranse efectivas por medio da actualización do Anexo I.

**CUARTA.- Acceso da comunidade universitaria ao programa de vantaxes**

As persoas que queiran beneficiarse desta oferta deberán acreditar previamente ante a entidade a súa pertenza á comunidade universitaria a través da aplicación informática habilitada a tal efecto ou por calquera outro medio que se considere oportuno.

**QUINTA.- Difusión do programa de vantaxes**

A Universidade de Vigo e a entidade xxxxxxxxxxxxxxxxx colaborarán activamente na difusión do programa de vantaxes entre a comunidade universitaria a través dos soportes e dos medios dos que dispoñan.

**SEXTA. – Obrigas legais e achega de documentación**

XXXXXXXXXXXXXXXXXXX respectará os regulamentos e normativas da Universidade así como calquera outra lexislación (protección de datos, fiscal, laboral, deportiva, prevención de riscos, transparencia, etc) que lle puidese ser de aplicación no desenvolvemento da súa actividade.

Para dar cumprimento a esta obriga e para un axeitado seguimento dos resultados da colaboración, a entidade XXXXXXXXXXXXXXXXXXX comprométese a facilitar canta documentación relacionada co programa lle sexa requirida nun prazo máximo de 10 días dende a súa solicitude.

**SÉTIMA. - Seguros**

A entidade xxxxxxxxxxxxx deberá ter concertado, en vigor e ao corrente do pago das primas correspondentes, os seguros de responsabilidade civil e de accidentes establecidos pola lexislación vixente, quedando a Universidade de Vigo libre de calquera responsabilidade neste eido polos accidentes ou enfermidades que se puideran producir.

**OITAVA. - Control da execución do convenio**

Para o control da execución do presente convenio establécese unha comisión paritaria de seguimento, composta por unha banda, por un representante no­meado pola persoa con competencias en Extensión Universitaria e, por outra, pola responsable de XXXXXXXXXXXXXXXXXXX ou persoa en quen delegue.

No caso das entidades que presten servizos deportivos á comunidade universitaria, estas achegarán unha memoria anual na que se recollan os datos de participación segmentados por xénero nas distintas actividades e servizos desenvoltos.

**NOVENA. - Natureza administrativa do convenio**

As cuestións litixiosas xurdidas sobre a interpretación, modificación, resolución e efectos do presente convenio, serán resoltas en primeira instancia, pola Comisión Mixta Paritaria, poñendo os seus acordos fin a vía administrativa. As que non poidan ser resoltas na comisión, someteranse á xurisdición contencioso administrativa, dado o carácter administrativo do convenio.

**DÉCIMA. – Cláusula de protección de datos persoais**

(ESCOLLER ENTRE A OPCIÓN A, B OU C, DEBENDO QUEDAR NO CON­VENIO UNHA SOA OPCIÓN)

**OPCIÓN A.** CLÁUSULA PARA CONVENIOS NO ESPAZO ECONÓMICO EUROPEO (España, resto da Unión Europea, Liechtenstein, Islandia e Noruega)

As partes manifestan e se comprometen a darlles aos datos de carácter persoal que sexan obxecto de tratamento como consecuencia do desenvolvemento do presente convenio un uso adecuado no marco do disposto pola normativa europea en materia de protección de datos de carácter persoal integrado polo Regulamento (UE) 2016/679 do Parlamento Europeo e do Consello, de 27 de abril de 2016 (RXPD) e as normas de desenvolvemento que a cada parte lles resultes aplicables.

Na execución deste convenio as partes declaran que asumen a condición de responsables do tratamento independentes, xa que cada unha no seu propio ámbito de actuación determina os medios e os fins dos tratamentos de datos necesarios; e que non se dan as condicións para ser consideradas corresponsables do tratamento ao abeiro do previsto no RXPD. En consecuencia, cada unha das partes asinantes responderá individualmente fronte ás persoas afectadas e fronte ás autoridades de control competentes, do incumprimento das súas obrigas correspondentes en materia de protección de datos persoais, así como das infraccións en que tivese incorrido.

As persoas interesadas poderán exercer os dereitos de acceso, rectificación, cancelación, oposición, limitación e portabilidade nos termos legais previstos, mediante comunicación ao enderezo social do responsable do tratamento que corresponda, así como, de existir, a través de correo electrónico aos respectivos delegados de protección de datos. Se a solicitude de exercicio de dereitos se presentase diante da parte que non sexa a competente para a súa tramitación e resolución, esta daralle traslado á competente á maior brevidade posible, in­formando disto á persoa interesada.

Se a correcta execución dalgunha das prestacións deste convenio requirise a cesión de datos persoais dunha das partes á outra, esta terá a súa base de lexitimación, cando menos, no cum­primento do presente convenio, de conformidade co establecido no artigo 6.1.b) do RXPD, sempre e cando se limite aos mínimos imprescindibles para acadar o fin perseguido. En todo caso, a entidade cesionaria adoptará as medidas adecuadas para limitar o acceso dos seus empregados aos datos persoais cedidos durante a vixencia deste convenio.

Sen prexuízo do anterior, os datos persoais que figuran neste convenio relativos ás persoas asinantes serán e/ou poderán ser obxecto daquelas actuacións que se deriven da aplicación e cumprimento da normativa de transparencia e acceso á información pública aplicable á Univer­sidade de Vigo e, de ser o caso, á outra parte.

**OPCIÓN B.** CLÁUSULA PARA CONVENIOS CON PAÍSES QUE CONTEN CON DECLARACIÓN DE ADECUACIÓN DA COMISIÓN EUROPEA[[1]](#footnote-1)

As partes manifestan e se comprometen a darlles aos datos de carácter persoal que sexan obxecto de tratamento como consecuencia do desenvolvemento do presente convenio un uso adecuado no marco do disposto pola normativa nesta materia que a cada parte lle resulte aplicable.

1. No caso da Universidade de Vigo, será o Regulamento (UE) 2016/679 do Parlamento Europeo e do Consello, de 27 de abril de 2016 (RXPD), a Lei orgánica 3/2018, de 5 de decembro, de protección de datos persoais e garantía dos dereitos dixitais (LOPDGDD) e demais normas de desenvolvemento.
2. No caso de xxxxxxxxxxxxx, e considerando que pertence a xxxxxxxxxxxxx, que conta cunha declaración de adecuación da Comisión Europea adoptada conforme ao establecido no artigo 45 do RXPD (Decisión xxxxxxxxxxxxx), o marco normativo aplicable virá determinado por xxxxxxxxxxxxx.

Na execución deste convenio as partes declaran que asumen a condición de responsables do tratamento independentes, xa que cada unha no seu propio ámbito de actuación determinan os medios e os fins dos tratamentos de datos necesarios; e que non se dan as condicións para ser consideradas corresponsables do tratamento ao abeiro do previsto no RXPD. En consecuencia, cada unha das partes asi­nantes res­ponderá individualmente fronte ás persoas afectadas e fronte ás autoridades de control competentes, do incumprimento das súas obrigas correspondentes en materia de protección de datos persoais, así como das infraccións en que tivese incorrido.

As persoas interesadas poderán exercer os dereitos de acceso, rectificación, cancelación, oposición, limitación e portabilidade nos termos legais previstos, mediante comunicación ao enderezo social do responsable do tratamento que corresponda, así como, de existir, a través de correo electrónico aos respectivos delegados de protección de datos. Se a solicitude de exercicio de dereitos se presentase diante da parte que non sexa a competente para a súa tramitación e resolución, esta daralle traslado á competente á maior brevidade posible, in­formando disto á persoa interesada.

Se a correcta execución dalgunha das prestacións deste convenio requirise a cesión de datos persoais dunha das partes á outra, esta terá a súa base de lexitimación, cando menos, no cum­primento do presente convenio, de conformidade co establecido no artigo 6.1.b) do RXPD, sempre e cando se limite aos mínimos imprescindibles para acadar o fin perseguido. En todo caso, a entidade cesionaria adoptará as medidas adecuadas para limitar o acceso dos seus empregados aos datos persoais cedi­dos durante a vixencia deste convenio.

Sen prexuízo do anterior, os datos persoais que figuran neste convenio relativos ás persoas asinantes serán e/ou poderán ser obxecto daquelas actuacións que se deriven da aplicación e cumprimento da normativa de transparencia e acceso á información pública aplicable á Univer­sidade de Vigo e, de ser o caso, á outra parte.

**OPCIÓN C.** CLÁUSULA PARA CONVENIOS CON TERCEIROS PAÍSES DISTIN­TOS DOS ANTERIORES

As partes manifestan e se comprometen a darlles aos datos de carácter persoal que sexan obxecto de tratamento como consecuencia do desenvolvemento do presente convenio un uso adecuado no marco do disposto pola normativa nesta materia que a cada parte lle resulte aplicable.

1. No caso da Universidade de Vigo, será o Regulamento (UE) 2016/679 do Parlamento Europeo e do Consello, de 27 de abril de 2016 (RXPD), a Lei orgánica 3/2018, de 5 de decembro, de protección de datos persoais e garantía dos dereitos dixitais (LOPDGDD) e demais normas de desenvolvemento.
2. No caso de xxxxxxxxxxxxx, o marco normativo aplicable virá determinado por xxxxxxxxxxxxx.

Dado que pertence a un país que a día de hoxe non conta cunha declaración de adecuación da Comisión Europea adoptada consonte co prescrito no artigo 45 do RXPD, a Universidade de Vigo só poderá levar a cabo a transferencia internacional dos datos persoais precisos para a correcta execución deste convenio, e dos que ela é responsable do tratamento, se se ofrecen garantías adecuadas conforme ao previsto nos artigos 46 e seguintes do RXPD.

A tal fin, e ao ter xxxxxxxxxxxxx conforme co seu ordenamento xurídico consideración de (Escoller)

* entidade de dereito público, as partes formalizan o correspondente acordo (anexo) que xunto con este convenio constitúen, segundo o previsto no artigo 46.2.a) do RXPD e nas Directrices 2/2020 do Comité Europeo de Protección de Datos, o instrumento xuridicamente vinculante e esixible entre autoridades ou organismos públicos.
* entidade de dereito privado, as partes formalizan o correspondente acordo (anexo) elaborado, segundo o previsto no artigo 46.2.c) do RXPD, atenden­do ás cláusulas-tipo aprobadas pola Comisión Europea mediante Decisión de execución (UE) 2021/914 de 4 de xuño de 2021.

Sen prexuízo do anterior, os datos persoais das persoas que asinan este convenio serán e/ou poderán ser obxecto daquelas actuacións que se deriven da aplicación e cumprimento da nor­mativa de transparencia e acceso á información pública aplicable, de ser o caso, a cada parte.

POLA UNIVERSIDADE DE VIGO XXXXXXXXXXXXXXXX

O Reitor O (cargo na entidade)

Manuel Joaquín Reigosa Roger xxxxxxxxxxxxxxxxxxx

**ANEXO I**

**OFERTA ESPECÍFICA PARA A COMUNIDADE UNIVERSITARIA**

1. Os países y territorios declarados adecuados pola Comisión Europea a marzo de 2023 son os seguintes: Suíza, Canadá, Arxentina, Guernsey, Illa de Man, Xersei, Illas Feroe, Andorra, Israel, Uruguai, Nova Zelandia, Reino Unido e República de Corea. Debe indicarse tamén a Decisión concreta que declara o nivel de adecuación (pódese consultar na Instrución conxunta 5/2019 ou na páxina da AEPD). [↑](#footnote-ref-1)